جان بینو

جان بینو (پیدائش:11 مئی 1944ء آبرن، نیو ساؤتھ ویلز میں) آسٹریلیا کے سابق کرکٹ کھلاڑی ہیں  بینو لوئس اور آئرین بینو (دونوں متوفی) کا بیٹا ہے۔ اس کا اکلوتا بھائی کرکٹ کھلاڑی  رچی بینو (متوفی) تھا، جو ان سے 13 سال بڑا تھا۔

ابتدائی دور
جان نے دو بچوں کی ماں لنڈسے بینو سے شادی کی۔ ان کا بیٹا جیمی بینو 1971ء میں پیدا ہوا تھا۔ جو نیو ساوتھ ویلز فائر بریگیڈز کے ساتھ فائر فائٹر اور خطرناک مواد کا ٹیکنیشن/ماہر ہے۔ جان کی بیٹی نکول 1973ء میں اس وقت پیدا ہوئی جب بینو ویسٹ انڈیز کے دورے پر کھیل رہا تھا۔ نکول ایک ٹیچر ہے۔ بینو 1971ء سے بلیو ماؤنٹینز میں مقیم ہیں۔ جان نے اپنے کام کا آغاز فیئر فیکس کے سڈنی سن اخبار میں ایک کاپی بوائے کے طور پر کیا۔ اس کے بعد اسے صحافت کی کیڈٹ شپ سے نوازا گیا اور اس کا کیریئر پیپر میں آگے بڑھا جہاں وہ طویل عرصہ تک رہے۔ وارک فیئر فیکس کے تباہ کن قبضے کے بعد سن 1988ء میں اس کے بند ہونے کے وقت تک، بینو اخبار کے چیف ایڈیٹر بن چکے تھے۔ 1990ء کی دہائی کے دوران بینو نے آسٹریلین، برطانوی اور ہندوستانی کھیلوں کے میگزینوں کے لیے کرکٹ کالم لکھے اور متعدد خود نوشت سوانح عمری تحریر کیں۔ 1997ء میں انہوں نے 'میٹرس آف چوائس' نامی کتاب جاری کی، جو آسٹریلیا کے کرکٹ سلیکٹر کے طور پر اپنے وقت کی کہانی ہے۔ بینو نے چھ سال تک نیو ساؤتھ ویلز کے لیے اول درجہ کرکٹ کھیلی، 1966/67ء سے 1972/73ء تک، ریاستی ٹیم کے کپتان بنے۔ نیو ساوتھ ویلز ٹیم کے کپتان کے طور پر، بینو کو ایک تنازعہ کے بعد ایک ماہ کے لیے معطل کر دیا گیا تھا۔ تاہم عوام اور میڈیا کے شور نے نیو ساوتھ ویلز کی انتظامیہ کو اپنا فیصلہ واپس لینے پر مجبور کر دیا، اور آف سیزن میں ان پر پابندی ہٹا دی گئی۔ اس نے 1971/1972ء کے موسم گرما میں گیری سوبرز کی ریسٹ آف دی ورلڈ الیون کے خلاف کھیل کر آسٹریلیا کی نمائندگی کی۔ اسے 1972ء سے 1973ء میں تین ٹیسٹ کے لیے منتخب کیا گیا تھا۔ اس نے کرسمس 1972ء کے دوران ایڈیلیڈ میں پاکستان کے خلاف پہلے ٹیسٹ میں اپنا ٹیسٹ ڈیبیو کیا، تاہم آسٹریلیا کی آسانی سے جیتنے میں ان کا بہت کم حصہ تھا ۔ اس نے نئے سال کے دوران ایم سی جی میں دوسرا ٹیسٹ بھی کھیلا، جو آسٹریلیا نے جیتا تھا۔ انہوں نے دوسری اننگز میں 142 کا ٹاپ سکور بنایا لیکن انہیں تیسرے ٹیسٹ کے لیے ڈراپ کر دیا گیا تھا۔ وہ اپریل 1973ء میں پورٹ آف اسپین، ٹرینیڈاڈ میں ویسٹ انڈیز کے خلاف 5ویں ٹیسٹ میں اپنے تیسرے اور آخری ٹیسٹ میں شرکت کے لیے واپس آئے۔ انہوں نے بلے سے بہت کم حصہ لیا، لیکن ڈرا میچ میں 2-12 لینے کے لیے چار اوور پھینکے۔ بعد میں وہ آسٹریلوی کرکٹ ٹیم کے سلیکٹر رہے۔

دونوں بھائیوں کے درمیان وقفہ
رچی اور جان کے ٹیسٹ ڈیبیو کے درمیان 20 سال کا فرق دو بھائیوں کے لیے دوسرا سب سے طویل ہے جبکہ اس سلسلہ میں سب سے طویل وقفہ انگریز بھائی کلیم ولسن اور راکلے ولسن کے درمیاں 22 سال کا وقفہ 1899ء سے 1921ء کے درمیان تھا۔

گتاب
انہوں نے ایک کتاب میٹر آف چوائس،اے سلیکٹرز سٹوری لکھی، جو 1997ء میں شائع ہوئی۔ مارک لاسن نے کہا کہ اس نے "دلچسپ بصیرت فراہم کی ہے۔ اعدادوشمار کی شکایات، ذاتی دوستی، علاقائی سیاست، شکار اور فنگر کراسنگ کا مرکب جو دنیا کے بیشتر حصوں میں ٹیسٹ الیون کی شناخت کا فیصلہ کرتا ہے"

مزید دیکھیے
 کرکٹ
 ٹیسٹ کرکٹ
 آسٹریلیا قومی کرکٹ ٹیم
 آسٹریلیا کے ٹیسٹ کرکٹ کھلاڑیوں کی فہرست
 بین الاقوامی کرکٹ خاندانوں کی فہرست

حوالہ جات

نیو ساؤتھ ویلز کے کرکٹر
سڈنی سے کرکٹ کھلاڑی
آسٹریلیا کے کرکٹ کھلاڑی
انٹرنیشنل کیولیئرز کے کرکٹ کھلاڑی
1944ء کی پیدائشیں
آسٹریلیا ٹیسٹ کرکٹ کھلاڑی
آسٹریلیا قومی کرکٹ ٹیم کے سلیکٹرز
ویکی ڈیٹا سے مطابقت رکھنے والی مختصر تفصیل